**BASES REGULADORES DE LA CONVOCATÒRIA PER A L’ATORGAMENT DE LLICÈNCIES TEMPORALS D’ÚS PRIVATIU DE LA VIA PÚBLICA PER INSTAL·LACIÓ D’ATRACCIONS DE FIRA I BARS, A LA FESTA MAJOR DE RODA DE BERÀ 2025**

**Article 1. Objecte**

És objecte d’aquestes bases establir les condicions per a l’atorgament de llicències d’ocupació temporal d’espais de domini públic per a la col·locació d’instal·lacions no permanents desmuntables vinculades a atraccions de fira i bars, amb motiu de la Festa Major de Roda de Berà 2025.

**Article 2. Naturalesa i règim jurídic**

Les autoritzacions tindran la naturalesa de llicència d’ús privatiu en els termes establerts a l’article 57 del Reglament de Patrimoni dels Ens Locals aprovat per Decret 336/1988, de 17 d’octubre. El procediment per a l’atorgament de llicències respondrà als principis d’objectivitat, publicitat i concurrència. La normativa aplicable serà la següent:

■ Llei 33/2003, de 3 de novembre, de Patrimoni de les Administracions Públiques, en allò que sigui d’obligat compliment per part dels ens locals; i el RD 1373/2009, de 28 d’agost, pel que s’aprova el Reglament de Patrimoni de les Administracions Públiques.

■ Decret 336/1988, de 17 d’octubre, pel qual s’aprova el Reglament del Patrimoni dels Ens Locals de Catalunya.

■ Decret Legislatiu 1/1993, de 9 de març, sobre comerç interior, pel qual s'aprova la refosa en un text únic dels preceptes de la Llei 1/1983, de 18 de febrer, i la Llei 23/1991, de 29 de novembre.

■ Llei 11/2009, de 6 de juliol, de regulació administrativa dels espectacles públics i activitats recreatives; i el Decret 112/2009, de 31 d’agost, pel qual s’aprova el Reglament d’espectacles públics i les activitats recreatives.

■ Ordenança municipal reguladora de l’ocupació de les vies i els espais destinats a l’ús públic de l’Ajuntament de Roda de Berà i publicada l’aprovació definitiva en el BOPT núm. 434 de data 21 de gener de 2019.

■ Ordenança fiscal núm. 23 reguladora de la taxa per parades, barraques, casetes de venda, espectacles o atraccions situats en terrenys d’ús públics amb finalitat lucrativa.

La resta de normativa que sigui d’aplicació, específicament la relativa a espectacles i activitats recreatives, mediambiental, prevenció d’incendis i contaminació acústica.

**Article 3. Emplaçament i nombre d’atraccions i bars**

Les atraccions de fira s’ubicaran en aquest emplaçament, i que figura assenyalat al plànol que s’adjunta com ANNEX I:

· Avinguda Fèlix Martorell i terrenys adjacents.

L’ocupació de terrenys destinats a la zona de bars s’ubicaran en aquest emplaçament, i que figura assenyalat al plànol que s’adjunta com ANNEX I:

· Zona aparcament situada al costat del Camp de futbol municipal.

El nombre d’atraccions i bars s’ajustarà a la disponibilitat d’espai –dins del emplaçament abans definit, tenint en compte les dimensions i l’ordre d’adjudicació resultant de la valoració de les sol·licituds. L’Ajuntament distribuirà les atraccions, generadors, remolcs i camions respectant la correcta maniobrabilitat de vehicles, i la mobilitat i seguretat dels vianants. Així mateix distribuirà els bars, atenent a l’espai a ocupar, la maniobrabilitat dels vehicles, l’accessibilitat als punts de llum i la mobilitat i seguretat dels vianants.

Cada atracció s’haurà de limitar estrictament a l’espai autoritzat; no es podrà ocupar l’espai de separació entre atraccions, els passos lliures per a vianants, ni tampoc el lloc assignat a una altra atracció encara que aquest resti vacant. En cas d’incompliment es revocarà l’autorització.

En el cas dels bars, s’hauran de limitar estrictament a l’espai autoritzar i no podran ocupar un altre espai encara que aquest resulti vacant, ni els passos lliures per als vianants.

**Article 4. Dates i horaris**

La Festa Major tindrà lloc els dies 21 al 26 d’agost de 2025. La vigència de l’autorització per al funcionament de les atraccions es referirà estrictament a aquest mateix període. El mateix dia d’inici ( 21 d’agost) a partir de les 11h es realitzarà l’acte de control inicial o d’assentament de la instal·lació. El muntatge de les atraccions es podrà realitzar el dia posterior a la fira, i el desmuntatge el dia posterior.

Dates Horari autoritzat ATRACCIONS

1. Muntatge 19-20 d’agost (10.00h a 20.00h) -21 d’agost (10.00 h s 14h)
2. Fira (funcionament atraccions) del 21-26 d’agost, amb el següent horari:

Tos els dies laborables i festius fins a les 2,30h

1. Desmuntatge 27 d’agost de 2024

Respecte al funcionament de la zona de bars

Dates Horari autoritzat ZONA BARS

1. Muntatge 20 d’agost (10.00h a 20.00h) -21 d’agost (10.00 h s 14h)
2. Horari de funcionament del 21-26 d’agost, amb el següent horari

Tos els dies laborables i festius fins a les 4 h

1. Desmuntatge: 27 d’agost de 2025

**Article 5. Emplaçament, Característiques, Serveis i límit de parades zona Fira i zona bars. Zona de Caravanes**

*ZONA FIRA*

*El nombre d’atraccions i/o parades que s’instal·laran en l’emplaçament serà de 21-26 de 2025 a la zona de Fira i es dividiran en 2 categories:*

· ***Categoria 1 Atraccions:***  Un nombre màxim de 20 titulars d’atraccions que funcionin amb moviment produït per força mecànica o elèctrica i/o amb estructures en les que els usuaris s’han de situar al seu interior, com poden ser aero babys, inflables, atraccions mecàniques i/o similars.

· ***Categoria 2 Casetes:*** Un nombre màxim de 7 titulars de remolcs consistents en estructures en les que el públic es situa en l’exterior de les mateixes i desenvolupa un activitat del tipus; Tir, tómboles, rifes, dards, etc quedant expressament prohibida la venda directa de productes, així com qualsevol tipus de premi en metàl·lic.

* *Serveis zona Fira:*

**· Subministrament elèctric:** El subministrament elèctric anirà per compte del titular de l’atracció mitjançant l’ús de generadors elèctrics. L’ajuntament no posarà a disposició de cap firant grups electrògens ni permetrà la connexió de les atraccions a les seves xarxes de distribució elèctrica (per exemple armaris de distribució, quadres d’enllumenat...)

*ZONA BARS*

*El nombre màxim parades a la zona de bars serà de 10, i es dividiran en 2 categories:*

**Categoria 1** : Un nombre màxim de 8 paredes d’alimentació i begudes.

**Categoria 2**: Un nombre màxim de 2 Food Truck.

* *Serveis zona bars:*

**· Subministrament elèctric:** L’ajuntament disposarà de subministrament elèctric a la zona de bars. Cada punt de subministrament estarà limitat per un magneto tèrmic de 16A.

**· Subministrament aigua:** Es disposarà d’un punt de connexió d’aigua potable per a cada bar.

*ZONA CARAVANES*

**· Subministrament elèctric:** L’Ajuntament posarà a disposició dels ocupants de la zona de caravanes un generador carregat de gasoil. Les posteriors càrregues de gasoil seran a càrrec dels usuaris.

**· Subministrament aigua:** Es disposarà de punts de subministrament d’aigua per a la zona de caravanes.

**Article 6. Llicència municipal per activitat recreativa de caràcter extraordinari.**

De forma simultània a la petició per l’ocupació de la via pública de les activitats de la Categoria 1 Atraccions de l’art. 5, se sol·licitarà la corresponent llicència per l’activitat destinada a atracció de fira.

**Article 7. Preu**

Les persones adjudicatàries hauran de satisfer les taxes vigents en funció dels metres quadrats d’ocupació autoritzats, segons s’indica:

Atraccions de fira i similars (Per festa major)

1. Instal·lacions no mecàniques petites de fins a 5ml o 20 m2 160,00€
2. Instal·lacions no mecàniques de més de 20 m2 236,50€
3. Instal·lacions de tipus mecànic o similars 338,00€
4. Instal·lacions especials tipus mecànics especials tipus

autos de xoc o similars 472,00€

Ocupació de terrenys destinats a Bars durant la Festa Major, per ml

Per activitats ubicades al terme municipal 50,00€

Per altres activitats 75,00€

(Amb profunditat màxima d’ocupació de 3 ml i amplada múltiples de 3 ml; és a dir ocupacions de 9 m2, 18 m2 ...)

La liquidació de la taxa referents a les atraccions de fira o similars es liquidaran presencialment a l’Ajuntament de Roda de Berà segons el dia acordat. Respecte a les liquidacions per ocupació de terrenys destinats a Bars durant la Festa Major es farà arribar la liquidació a les persones titulars a través de mitjans electrònics. La no recepció de la liquidació no eximeix de l’obligació de pagament.

Les persones que hagin obtingut autorització, i no rebin la liquidació per correu electrònic, hauran de recollir-la presencialment a l’Oficina d’Atenció Ciutadana de l’Ajuntament (Joan Carles I, 15).

Els titulars hauran de fer efectiu l’ingrés de la taxa en el termini que estableixi l’autoliquidació. La manca de pagament en aquest termini comportarà la revocació de la llicència i l’exclusió de cara a futures edicions.

**Article 8. Obligacions dels participants**

a) Respectar l’objecte de la llicència, de forma que es podrà instal·lar únicament l’atracció o bar autoritzat.

b) Donar compliment a les condicions exposades a la a la declaració responsable del control alimentari i subministrament de begudes durant l’esdeveniment.

c) Mantenir l’espai adjudicat i les instal·lacions en bones condicions de neteja, salubritat i seguretat.

d) La instal·lació dels equips de generació d'electricitat o qualsevol altre element complementari de les atraccions o dels vehicles d'habitatge, s'haurà de fer de manera que no molesti als veïns ni als usuaris dels espais públics de l'entorn de la fira, i també s'ha de tenir cura que no embrutin aquestes espais.

Pel que fa els bars, durant el desenvolupament de l’activitat i en acabar cada nit, hauran de netejar la zona frontal comuna de terrassa delimitada per l’amplada de la seva parada.

e) Una vegada finalitzada la fira, netejar l’espai utilitzat i fer la gestió adequada dels residus generats.

f) Tenir sempre exposada i en un lloc visible la llicència acreditativa de d’ocupació de la via pública i de l’activitat.

g) Fer-se responsable de la solidesa i seguretat de la instal·lació, i de respondre dels danys a tercers que es derivin del muntatge, desmuntatge i funcionament de l'activitat.

Disposar de pòlissa d’assegurança que doni cobertura a la responsabilitat civil que pugui derivar-se de l’organització i realització de l’espectacle o activitat.

h) Fer-se responsable de la vigilància de la instal·lació i dels béns exposats.

i) Respectar els nivells sonors fixats per la normativa.

j) No provocar incidents, baralles o alteracions de l’ordre públic (en cas contrari, es revocarà l’autorització sense dret al reintegrament de la taxa ni cap indemnització).

k) S’hauran de complir els requeriments sanitaris i higiènics, d’acord amb la legislació vigent.

l) En el cas que sigui necessari facilitar vaixella(plats i gots) als clients, aquest es recomana que siguin reutilitzables i/o reciclables. Resta prohibit l’ús del got de vidre.

m) Les autoritzacions de les activitats correspondrà exactament a l’activitat sol·licitada i aprovada per l’ajuntament, queda totalment prohibit dur a terme activitats complementàries no declarades.

**Article 9. Facultats de l’Ajuntament**

a) Realitzar les inspeccions que consideri oportunes.

b) Canviar la ubicació inicial de les atraccions o zona de bars i assignar al/a la titular un lloc de característiques similars, sense dret a indemnització, quan causes d’interès públic ho requereixin.

c) En el supòsit que el/la titular incompleixi les condicions de la llicència d’ocupació de la via pública i/o de la llicència d’activitats, es formularà el corresponent requeriment i, en defecte del seu compliment, es procedirà al cessament de l’activitat.

d) L’Ajuntament ostenta la facultat d’interpretar les clàusules que conformen aquestes bases.

**Article 10. Presentació de sol·licituds**

a) Període de presentació d’instàncies:

Sol·licitud per fires: fins el 30 de juny de 2025

Sol·licitud per zona bars: fins el 31 juliol de 2025

La presentació de la sol·licitud implica l’acceptació de les bases.

b) Formes de presentació

■ Presencialment, a l’Oficina d’Atenció Ciutadana (OAC) de l’Ajuntament de Roda de Berà

(Joan Carles 1, planta baixa)

■ Telemàticament, a través de l’Oficina virtual de la pàgina web de l’Ajuntament de

Roda de Berà: <https://www.rodadeberà.cat>

■ Qualsevol dels mitjans admesos per l’article 16.4 de la Llei 39/2015, d’1 d’octubre, de règim jurídic de les Administracions Públiques i del Procediment Administratiu Comú.

L’adreça a la qual s’hauran de remetre les sol·licituds que siguin presentades per correu administratiu serà la següent:

Ajuntament de Roda de Berà

Oficina d’Atenció al Ciutadà

Joan Carles I, 15

43883 Roda de Berà (Tarragona)

**Article 11. Documentació de sol·licitud**

La documentació obligatòria que s’ha de presentar (general i tècnica) és la que es relaciona. La manca de presentació d’aquesta documentació o qualsevol altra exigida per l’Ajuntament de Roda de Berà, així com les deficiències en la sol·licitud, podran donar lloc, en cas de no esmenar-se en el termini improrrogable de 10 dies, a tenir-los per desistits de la seva petició. En qualsevol cas els interessats consenten expressament a l’Ajuntament a emetre les comunicacions per mitjans electrònics.

Documentació a presentar en el cas el cas de les **ATRACCIONS**

1. Documentació de caràcter general

■ Instància segons model oficial de l’Ajuntament (ANNEX II)

■ Fotocòpia del Document Nacional d’Identitat (DNI) del/de la sol·licitant o persona que

legalment el/la representi

■ En el cas de persones jurídiques, fotocòpia del NIF i de l’escriptura de constitució.

■ En el cas de persones extracomunitàries, el permís de residència i treball.

■ Declaració responsable de disposar d’una pòlissa que dona cobertura a l’esdeveniment segons model normalitzat (ANNEX II) o fotocopia de la pòlissa i últim rebut vigent de l’assegurança de responsabilitat civil que pugui derivar-se de l’organització i realització de l’espectacle o activitat.

■ Qualsevol altra documentació que el/la sol·licitant consideri oportuna als efectes d’una millor justificació dels criteris de valoració establerts en aquestes bases

1. Documentació de caràcter tècnic

■ Certificat d’instal·lació elèctrica de baixa tensió, tant de l’atracció com del generador.

■ Certificat tècnic de revisió anual de la instal·lació.

■ Manual d’instruccions de l’atracció.

■ Memòria tècnica signada pel tècnic competent que contingui els aspectes següents:

- Dades generals

- Relació de la normativa general i sectorial que és d’aplicació

- Descripció i característiques de la instal·lació

- Dades ambientals i/o estudi acústic

- Justificació del compliment de la normativa vigent en matèria de prevenció d’incendis

- Dades de les condicions de sanitat, si s’escau

- Dades sobre assistència sanitària

Quant al manual d’instruccions i la memòria tècnica, restaran exempts de presentar-los aquells sol·licitants que havent participat en edicions anteriors de la fira ja haguessin obtingut la corresponent llicència municipal d’activitats. L’anterior, sempre i quan no es produeixin canvis en els subjectes, activitats i/o instal·lacions.

1. Documentació a presentar el dia d’assentament

El mateix dia d’inici de l’activitat es realitzarà el control inicial de la instal·lació per part dels tècnics municipals. En aquell moment, els titulars hauran d’aportar els documents següents:

■ Certificat de muntatge eventual, emès pel tècnic competent.

Documentació a presentar en el cas de la **ZONA BARS**

1. Documentació de caràcter general

■ Instància segons model oficial de l’Ajuntament (ANNEX III )

■ Fotocòpia del Document Nacional d’Identitat (DNI) del/de la responsable de l’activitat.

■ Declaració responsable de disposar d’una pòlissa que dona cobertura a l’esdeveniment segons model normalitzat (ANNEX III) o fotocopia de la pòlissa i últim rebut vigent de l’assegurança de responsabilitat civil que pugui derivar-se de l’organització i realització de l’espectacle o activitat.

1. Documentació de caràcter tècnic

■ Declaració responsable en matèria alimentària.

■ Justificació de l’existència com a mínim d’un extintor 21A 113B.

**Article 12. Requisits per concórrer**

Poden presentar sol·licitud les persones físiques o jurídiques, amb plena capacitat d’obrar, que no estiguin compreses en cap dels supòsits de prohibició de contractar amb l’administració establerts a l’article 60 del Reial Decret Legislatiu 3/2011, de 14 de novembre, pel qual s’aprova el Text refós de la Llei de contractes del sector públic i que compleixin els requisits següents:

* Estar donats d'alta a l'epígraf o epígrafs corresponents en el cens d'obligats tributaris, i al règim de la Seguretat Social que els correspongui.
* Certificat del Registre municipal sanitari.
* Complir tots els requisits que estableixin les reglamentacions específiques aplicables a l’activitat.

■ Disposar de la corresponent targeta de transport, en els casos que sigui precís.

■ Estar al corrent de pagament, en el moment de presentar la sol·licitud, de les seves obligacions tributàries amb l’Ajuntament de Roda de Berà, la Seguretat Social i l’Agència Tributària.

■ No seran admeses aquelles persones que, havent participat en alguna edició anterior, se’ls hagués revocat la llicència per incompliment de les condicions de la mateixa o per impagament de la liquidacions d’edicions passades o del règim disciplinari.

■ Degut a la situació excepcional de sequera, no seran permeses atraccions que comportin usos d’aigua.

**Article 13. Procediment de selecció i atorgament de les autoritzacions per les ATRACCIONS I LA ZONA BARS.**

Essent limitat el nombre d’espais lliures a la zona d**’ATRACCIONS** de la fira a l’Avinguda Fèlix Martorell per tractar-se aquests espais limitats, la concessió de les autoritzacions, en el cas de concorre més sol·licituds que espais a ocupar es sotmetran a valoració per part dels Serveis Tècnics d’aquest Ajuntament en base als criteris següents:

1. **Criteri de valoració objectius (fins a un màxim de 85 punts)**

1.-Participació de l’atracció i/o caseta al municipi de Roda de Berà de manera ininterrompuda. (Màxim 40 punts)

* 5 edicions a la Fira d’atraccions i parades festa major. (40 punts).
* 4 edicions a la Fira d’atraccions i parades festa major. (30 punts).
* 3 edicions a la Fira d’atraccions i parades festa major. (20 punts).
* 2 edicions a la Fira d’atraccions i parades festa major. (10 punts).

2.- Modernitat de l’atracció. (Màxim 30 punts)

* Instal·lacions que tinguin fins a un any d’antiguitat: 30 punts
* Superat l’any es descomptaran dos punts per any d’antiguitat quedant valorades per aquest concepte les atraccions que tinguin fina a un màxim de 15 anys.

3.- Mesures d’estalvi energètic. Es valorarà la protecció del medi ambient i que es procuri per un menor consum d’energia elèctrica a través de: (Màxim 25 punts)

* Llums de baix consum
* Equips d’il·luminació LED
* Plaques solars
* Sistemes de climatització de baix consum
* Altres degudament acreditades pels sol·licitants

4.- Oferiment d’abonaments i/o promocions en la prestació del servei. Es valorarà l’esforç per tal d’incentivar la major participació del públic de l’atracció, així com la millora del preu ordinari dels tiquets de l’atracció. (Màxim 5 punts)

5.- En el cas que produeixi més d’una sol·licitud d’una atracció amb les mateixes característiques, s’establirà el següent criteri:

* Si el titular d’aquesta atracció disposa d’una altra atracció diferent i amb una antiguitat de més de 5 anys a la fira. (10 punts).

1. **Criteris de valoració que depenen d’un judici de valor. Valors estètics. (fins a un màxim de 30 punts)**

Es valorarà a partir de les fotografies i imatges enregistrades (vídeos), presentades amb la sol·licitud, l’aspecte estètic de l’atracció/parada i de la cabina de venda de tiquets, així com el tipus de tancament de la instal·lació, tenint-se en compte l’estat de conservació i cura i la decoració o ambientació de la mateixa.

1. **Altres criteris.**

* Les autoritzacions per a participar al parc d’atraccions són personals i intransferibles.
* Les traccions traspassades o cedides entre firaires es consideraran com a noves llicències i en aquest cas l’Ajuntament no està obligat a adjudicar el mateix emplaçament.
* No es considera traspàs o cessió d’una atracció si la persona que sol·licita la instal·lació és familiar de primer o segon grau de l’anterior sol·licitant., en aquest cas es mantindrà l’antiguitat.
* Si el dia previ a la inauguració de la fira o festes, el firaire no ha ocupat l’espai assignat en el recinte d’atraccions perd tots els drets sobre aquest lloc, així com les quantitats pagades en concepte de preus públics. En aquest cas, l’Ajuntament pot cedir l’espai que ha quedat lliure a un altre firaire .

No es produirà la pèrdua de lloc quan l’absència estigui degudament justificada i la justificació sigui expressament acceptada per l’Ajuntament.

--------------------------------------------------------------------------------------------------------------------

Essent limitat el nombre d’espais lliures a la **ZONA DE BARS** a la zona d’aparcament situada al costat del Camp de futbol municipal per tractar-se aquests espais limitats, la concessió de les autoritzacions, en el cas de concorre més sol·licituds que espais a ocupar es sotmetran a valoració per part dels Serveis Tècnics d’aquest Ajuntament en base als criteris següent:

1. **Criteris de valoració objectius (fins a un màxim de 55 punts)**

1.- Participació a la Zona de bars al municipi de Roda de Berà (Màxim 25 punts)

* 5 edicions a la Zona de bars de la festa major. (25punts).
* 4 edicions a la Zona de bars de la festa major. ( 20 punts).
* 3 edicions a la Zona de bars de la festa major. (15 punts).
* 2 edicions a la Zona de bars de la festa major. (10 punts).
* 1 edició a la Zona de bars de la festa major. (5 punts).

2.- Mesures d’estalvi energètic (Màxim 5 punts)

* Disposar d’equips de llums de baix consum :5 punts
* Disposar d’equips d’il·luminació LED: 5 punts

Si la instal·lació disposa d’una combinació d’ambdues tipologies d’il·luminació s’atorgaran 5 punts en total.

3.- Disponibilitat d’aliments aptes per celíacs, intolerants a la lactosa i altres tipologies alimentàries. (Màxim 10 punts):

* Per la disponibilitat d’aliments lliures de gluten i l’acreditació de les mesures de no contaminació dels olis i màquines precises per la seva preparació: Màxim 5 punts
* Per la disponibilitat de matèries primeres i preparats lliures de lactosa: Màxim 3 punts
* Per elaboració d’aliments cuinats lliures d’ou pasteuritzat: Màxim 2 punts

4.- Aspectes de gestió comercial (Màxim 15 punts)

* Oferiment d’abonaments i/o promocions en la prestació del servei: Màxim 5 punts
* Altres millores i garanties proposades en la prestació del servei: Màxim 10 punts

1. **Criteris de valoració que depenen d’un judici de valor. Valors estètics. (fins a un màxim de 30 punts)**

Es valorarà a partir de les fotografies i imatges enregistrades (vídeos), presentades amb la sol·licitud, l’aspecte estètic de l’atracció/parada i de la cabina de venda de tiquets, així com el tipus de tancament de la instal·lació, tenint-se en compte l’estat de conservació i cura i la decoració o ambientació de la mateixa.

A la vista dels resultats de la valoració, les sol·licituds conformaran una llista per ordre decreixent a la puntuació obtinguda, la qual determinarà l’ordre d’adjudicació.

La comissió qualificadora es reserva la facultat d’excloure de la convocatòria aquelles sol·licituds que resultin inadequades des del punt de vista de seguretat i/o qualitat, o que siguin contràries als criteris generals de la fira i el perfil del públic objectiu.

**Article 14. Resultat de la convocatòria**

L’adjudicació d’autoritzacions es notificarà mitjançant publicació al tauler d’anuncis de l’Ajuntament de Roda de Berà i la pàgina web municipal www.rodadeberà.cat, d’acord amb el previst a l’article 45.1 de la llei 39/2015, d’1 d’octubre, de règim jurídic de les Administracions Públiques i del Procediment Administratiu Comú.

**Article 15. Llista d’espera**

En cas d’haver-hi més sol·licituds que espais disponibles, una vegada s’hagin adjudicat les autoritzacions la resta de sol·licituds romandran en llista d’espera en ordre decreixent a la puntuació obtinguda, als efectes de cobrir possibles baixes. La vigència d’aquesta llista d’espera es limita únicament a la Festa Major de Roda de Berà.

**Article 16. Responsabilitat**

L’Ajuntament de Roda de Berà no es farà responsable dels robatoris o el deteriorament que es puguin produir en les instal·lacions, ni dels danys i perjudicis que es puguin ocasionar a tercers com a conseqüència de la instal·lació i de l’exercici de l’activitat.

**Article 17. Danys al domini públic**

En el cas de produir desperfectes al domini públic, el/la titular de la llicència vindrà obligat a indemnitzar l’Ajuntament de Roda de Berà pels danys segons valoració efectuada per part dels Serveis Tècnics municipals. Igualment, el/la titular quedarà exclòs/osa per a futures edicions.

**Article 18. Causes d’extinció de la llicència**

Les llicències d’ocupació temporal de la via pública s’extingiran per

■ finalització del termini de vigència

■ renúncia del/de la titular

■ revocació per incompliment de les condicions de la llicència o de les bases

■ altres supòsits previstos legalment o reglamentària

L’Ajuntament podrà deixar sense efecte les llicències abans del seu venciment per circumstàncies sobrevingudes d’interès públic.

**ANNEXOS**

1. Plànol d’emplaçament: zona fira /zona bars
2. Sol·licitud interessat ATRACCIONS FESTA MAJOR. Declaració responsable pòlissa
3. Sol·licitud interessat BARS FESTA MAJOR. Declaració responsable pòlissa.
4. Declaració responsable del control alimentari.

Roda de Berà, document signat electrònicament al marge